Julius-Johannes Taimre

Julius-Johannes Taimre VR I/3 (kuni 1936 Julius-Johannes Trausman(n); 29. jaanuar (vkj)/ 10. veebruar 1895 Kurna vald, Jüri kihelkond, HarjumaaEELK Juuru koguduse personaalraamat VI 1906-1925. Rahvusarhiiv, EAA.1211.1.153, paarislk 301 – 20. jaanuar 1977) oli Eesti vabadusvõitleja. 

Õppis Kurna vallakoolis. Töötas Kurna mõisas sepasellina, siis Keilas lukksepana ja Tallinnas autoremondikojas.

Esimese maailmasõjas teenis aastatel 1917–1918 autoüksuses. Esimese Saksa okupatsiooni ajal oli Tallinna laevaühisuse autojuht, osales Kaitseliidu loomises.

Vabadussõja ajal võitles lahingutes punaste vastu Viru rindel, Lõuna-Eestis ja Lätis. Osales vabatahtlikuna laiarööpmelise soomusrongi nr 1 ehitustöödel ning sõitis koos rongiga Viru rindele. Jaanuarist 1919 soomusauto Tasuja autojuht ja pealiku abi. Sai 22. jaanuaril 1919 Tõrva aleviku juures Viljandimaal haavata. Hiljem Soomusautode Kolonni 3. rühmas, detsembris 1919 sai vanemautojuhiks. 

Aprillis 1920 vabastati sõjaväeteenistusest. Peale Vabadussõda oli AS Tallinna Laevaühisuse autojuht.

Kolmanda Nõukogude okupatsiooni ajal oli autojuht vineeritehases Tallinnas.

Liikmesus
Vabaduse Risti Vendade Ühenduse (VRVÜ) Tallinna osakond

Tunnustus
1920, 14. detsember Vabadusristi I liigi 3. järkEesti Vabariigi teenetemärkide kavalerid Kaitseliidu korraldamise ja organiseerimise töö eest Vabadussõja  ajal
1929, 29. mai Kotkaristi V klassi teenetemärkEesti Vabariigi teenetemärkide kavalerid

Viited

Välislingid
Haud Tallinna Pärnamäe kalmistul

Kategooria:Eesti vabadusvõitlejad
Kategooria:Eesti soomusronglased
Kategooria:Eesti soomusauto- ja tankiväeosade koosseis
Kategooria:Esimese maailmasõja veteranid Eestis
Kategooria:Vabadussõja veteranid
Kategooria:Vabadusristi I liigi 3. järgu kavalerid
Kategooria:Kotkaristi V klassi teenetemärgi kavalerid
Kategooria:Pärnamäe kalmistule maetud
Kategooria:Sündinud 1895
Kategooria:Surnud 1977